jkorsvik/nowiki_second_scrape_merged huggingface dataset:
Andrew Garfield

Andrew Garfield (født 20. august 1983 i Los Angeles i California) er en britisk-amerikansk skuespiller, kjent for sine roller i Løver for lam, Boy A, The Imaginarium of Doctor Parnassus og The Social Network, hvorav han ble nominert til Golden Globe for beste mannlige birolle i et drama for sistnevnte. Garfields største rolle er i den andre filmtrilogien om tegneseriefiguren Spider-Man, under navnet The Amazing Spider-Man.
Garfield ble født i Los Angeles i den amerikanske delstaten California av britisk mor og amerikansk far, men familien flyttet til Surrey i England da Garfield var tre år, der han vokste opp.


== Utvalgt filmografi ==
Hacksaw Ridge (2016) ... Desmond T. Doss
99 Homes (fra 2014) som Dennis Nash.
The Amazing Spider-Man 2 (2014) ... Peter Parker / Spider-Man
The Amazing Spider-Man (2012) ... Peter Parker / Spider-Man
The Social Network (2010) ... Eduardo Saverin
Never Let Me Go (2010) … Tommy
The Imaginarium of Doctor Parnassus (2009) … Anton
Red Riding: In the Year of Our Lord 1983 (2009) … Eddie Dunford
Red Riding: In the Year of Our Lord 1980 (2009) … Eddie Dunford
Red Riding: In the Year of Our Lord 1974 (2009) … Eddie Dunford
Boy A (2007) … Jack Burridge
Løver for lam (2007) … Todd Hayes


== Referanser ==


== Eksterne lenker ==
(en) Andrew Garfield på Internet Movie Database 
(sv) Andrew Garfield i Svensk Filmdatabas 
(da) Andrew Garfield på Filmdatabasen 
(da) Andrew Garfield på Scope 
(fr) Andrew Garfield på Allociné 
(en) Andrew Garfield på AllMovie 
(en) Andrew Garfield hos Turner Classic Movies 
(en) Andrew Garfield hos Rotten Tomatoes 
(en) Andrew Garfield hos The Movie Database 
(en) Andrew Garfield hos Internet Broadway Database
Honda Point-ulykken

Honda Point-ulykken (engelsk Honda Point Disaster) var en serie grunnstøtninger i 1923 med jagere fra US Navy, ved Honda Point i California og er det største samtidige skipstap US Navy har hatt i fredstid. Totalt 9 jagere gikk på grunn og kun to klarte å komme seg av, de 7 andre ble totalvrak og i alt 23 av besetningsmedlemmene omkom.


== Litteratur ==
Anthony Preston Destroyers (1998)
Elwyn Overshiner Course 095 To Eternity (1980)
Charles Hice The Last Hours Of Seven Four-Stackers (1967)
Charles A. Lockwood (RADM USN, Ret.) Tragedy At Honda (1960)
Blackmore, David. (2004). Blunders and Disasters at Sea. Barnsley: Pen & Sword Maritime. ISBN 1-84415-117-4
McKee, Irving. (1960). Captain Edward Howe Watson and the Honda Disaster. Pacific Historical Review, 29 (3), 287–305.


== Eksterne lenker ==
(en) Honda Point Disaster – kategori av bilder, video eller lyd på Commons 
Center for Naval Historys utmerkede oversikt over ulykken
En gjennomgang av ulykken ved Point Honda fra et britisk perspektiv (engelsk)
Nettstedet Haze Gray and Underways side om ulykken (engelsk)
Kristiansands Fossefall & Elektricitetsværk

Aktieselskabet Kristianssands Fossefald & Elektricitetsværk ble stiftet for levering av elektrisitet til Kristiansand. Selskapet ble konstituert den 1. mai 1899 og det første kraftanlegget, Kringsjå kraftverk, ble satt i drift den 21. november 1900 etter 16 måneders byggetid.
Etter to år hadde selskapet 651 abonnenter og i 1913 var tallet økt til 2 519. 
Produksjonen økte også jevnt – i 1908 ble det solgt vel 16 millioner kilowattimer i Kristiansand. Selskapet ble overtatt av Kristiansand kommune i 1914 for en sum av nesten tre millioner kroner.


== Referanser ==
Henry Petersen (arkeolog)

Karl Nikolaj Henry Petersen (født 20. mars 1849 i København, død 21. september 1896 i Hornbæk) var en dansk arkeolog.
Petersen tok doktorgraden i 1876 og ble ansatt ved Museet for nordiske oldsager i 1879. Han ble inspektør for minnesmerkenes bevarelse i 1885 og direktør for Nationalmuseets nyere avdelinger i 1892. Etter at i sin ungdom (1873-85) ha deltatt i arkeologiske undersøkelser rundt omkring i Danmark ledet han siden omfattende utgravninger av borg- og kirkeruiner. Utenom en mengde mindre avhandlinger (Helleristninger i Danmark, 1875, Et dansk flag fra unionstiden i Mariakirken i Lybek, 1882 med flere) utga han Nordboernes gudsdyrkelse og gudetro (1876), Danske gejstlige sigiller fra middelalderen (1886), Vognfundene i Dejbjerg præstegaardsmose (1888) og Danske adelige sigiller fra 13. og 14. aarhundrede (1892-97, avsluttet av Anders Thiset) samt medvirket i Frederik Sehesteds Fortidsminder og oldsager fra egnen om Broholm (1878) og Arkæologiske undersøgelser (1884).


== Referanser ==


== Kilder ==
Petersen, Karl Nikolaj Henry i Nordisk familjebok (2. utgave, 1915)
Pete Postlethwaite

Pete Postlethwaite (født 7. februar 1946, død 2. januar 2011) var en britisk skuespiller kjent fra TV, film og teateret. Postlethwaites første store filmrolle (etter flere småroller) var i den britiske filmen Distant Voices, Still Lives i 1988. Han ble Oscar-nominert for beste birolle for sin rolle i filmen I min fars navn (1993). Noen av hans siste roller før han døde var i filmer som Clash of the Titans, Inception og The Town.
Postlethwaite var offiser (OBE) av Order of the British Empire.


== Utvalgt filmografi ==
Killing Bono (2011)
The Town (2010)
Inception (2010)
Clash of the Titans (2010)
Solomon Kane (2009)
The Age of Stupid (2009)
Aeon Flux (2005)
The Constant Gardener (2005)
The Shipping News (2001)
Den tapte verden (1997)
Blås i det (1996)
Romeo + Juliet (1996)
Dragonheart (1996)
De mistenkte (1995)
I min fars navn (1993)
Den siste Mohikaner (1992)
Alien 3 (1992)
Distant Voices, Still Lives (1988)


== Referanser ==


== Eksterne lenker ==
(en) Pete Postlethwaite på Internet Movie Database 
(sv) Pete Postlethwaite i Svensk Filmdatabas 
(da) Pete Postlethwaite på Filmdatabasen 
(da) Pete Postlethwaite på Scope 
(fr) Pete Postlethwaite på Allociné 
(en) Pete Postlethwaite på AllMovie 
(en) Pete Postlethwaite hos Turner Classic Movies 
(en) Pete Postlethwaite hos Rotten Tomatoes 
(en) Pete Postlethwaite hos The Movie Database 
(en) Pete Postlethwaite hos Internet Broadway Database
Brarupmesteren

Brarupmesteren (også kjent som Brarupverkstedet) var et dansk malerverkstedet som arbeidet med kalkmalerier og som var aktivt rundt år 1500. Verkstedet utførte kalkmalerier i flere kirker på Falster og på Lolland og står blant annet bak Brarup kirke, som verkstedet har fått navn etter.
Andre kirker verkstedet har smykket ut: Hyllested kirke, Toreby kirke, Søndersø kirke, Gjerrild kirke, Lyngby kirke, Sædinge kirke, Åstrup kirke, Tågerup kirke, Tirsted kirke (har gått tapt). Står muligens også bak flere kirker i Skåne eller har hatt nær forbindelse med gruppen bak; den såkalte Everlövgruppen eller Everlövverkstedet.I sin beskrivelse av hva som særpreger Brarupverkstedet skriver Søren Kaspersen i fjerde utgave av Weilbachs Kunstnerleksikon:
Kunstnerisk befinder malerierne sig på linie med simple bloktryk. Scenerne er helt bundet til fladen. Karakteristisk er de fedladne, ofte grimme ansigter samt hektiske bevægelser og i det hele en vis ekspressivitet i formsproget. De tomme flader udfyldes af strøornamenter, mens rankeværk næsten helt mangler. Paletten domineres af dodenkopf, rødbrun, gulbrun, gul og grøn. Standardprogrammet viser evangelisterne og deres symboler i korhvælvet, Skabelsen og Adams og Evas historie i skibets østhvælv og Dommedag i vesthvælvet. Yndede emnekredse er også Jesu barndom og passion samt moraliteter som Mand skoer en kat/skærer halen af en hest.


== Referanser ==


== Kilder ==
Kalkmalerier.dk
Kalkmalerier i danske kirker – Nationalmuseet
(da) Brarupmesteren på Kunstindeks Danmark / Weilbachs Kunstnerleksikon
Julius Benthley Løffler

Julius Benthley Løffler (født 30. september 1843 i Frederiksberg, død 19. desember 1904 samme sted) var en dansk kunstarkeolog og bror av Ernst Løffler.
Løffler utdannet seg til arkitekt og tok eksamen ved Kunstakademiet i 1867. Ved å samarbeide med N.L. Høyen kom han inn på et mer detaljert studium av middelalderens kirkelige bygningskunst, som fra den tiden ble hans hovedinteresse. I 1888 ble han titulær professor. 
Som medarbeider ved Nationalmuseets historiske avdeling deltok Løffler fra 1868 i undersøkelsen av de kirkelige monumentene. I den forbindelse var han særlig i perioden 1897—1900 nært knyttet til museet, undersøkte kirkebygg, medvirket ved og for en stor del ledet de store utgravningsarbeidene (Vitskøl, Søborg).  
Løffler utviklet foruten sitt store arbeid for Nationalmuseet også en omfattende litterær virksomhet; særlig sysselsatte han seg med middelalderen, spesielt i den romanske tidens kirker og de kirkelige monumentene. Han skrev mange artikler i Aarbøger for nordisk Oldkyndighed og flere monografier.


== Bibliografi ==
Sjællands Stiftslandsbykirker (1880, sammen med Andreas Clemmensen)
Reliefferne over Korstolene i Roskilde Domkirke (1880, sammen med Julius Lange)
Udsigt over Danmarks romanske Kirkebygninger (1883)
Gravstenene i Roskilde Købstad (1885)
Gravmonumenterne i Sorø Kirke (1888)
Gravstene fra Middelalderen (1889)
Gravmonumenterne i Ringsted Kirke (1891)
Sorø Akademis Landsbykirker (1896)
Esrom Kloster (1897)
Ruinerne af Vitskøl Klosterkirke (1900)
Min Virksomhed ved Nationalmuseet 1868—1900 (utgitt posthumt 1905).


== Referanser ==


== Eksterne lenker ==
Denne artikkelen er helt eller delvis basert på materiale fra Salmonsens konversationsleksikon, Løffler, Julius Benthley, 1915–1930.
(da) Julius Benthley Løffler på Kunstindeks Danmark / Weilbachs Kunstnerleksikon
Mark Ruffalo

Mark Ruffalo (født 22. november 1967) er en amerikansk skuespiller, regissør, produsent og manusforfatter. Han er kjent for roller i filmer som You Can Count on Me (2000), Evig solskinn i et plettfritt sinn (2004), Zodiac (2007), Shutter Island (2010) og The Brothers Bloom (2009). Han regidebuterte med filmen Sympathy for Delicious (2010).
Til Oscar 2011 ble Ruffalo nominert til Oscar for beste mannlige birolle for rollen som Paul i The Kids Are All Right.


== Utvalgt filmografi ==
The Avengers (2012)
The Kids Are All Right (2010)
Date Night (2010)
Shutter Island (2010)
I huttetuenes land (2009)
The Brothers Bloom (2009)
Zodiac (2007)
Alle kongens menn (2006)
Just Like Heaven (2005)
13 snart 30 (2004)
Evig solskinn i et plettfritt sinn (2004)
We Don't Live Here Anymore (2004)
The Last Castle (2001)


== Referanser ==


== Eksterne lenker ==
(en) Mark Ruffalo på Internet Movie Database 
(sv) Mark Ruffalo i Svensk Filmdatabas 
(da) Mark Ruffalo på Filmdatabasen 
(da) Mark Ruffalo på Scope 
(fr) Mark Ruffalo på Allociné 
(en) Mark Ruffalo på AllMovie 
(en) Mark Ruffalo hos Turner Classic Movies 
(en) Mark Ruffalo hos Rotten Tomatoes 
(en) Mark Ruffalo hos The Movie Database 
(en) Mark Ruffalo hos Internet Broadway Database
Finlay Currie

Finlay Jefferson Currie (født 20. januar 1878, død 9. mai 1968) var en skotsk skuespiller som arbeidet i teateret, på film og fjernsyn.
Currie ble født i Edinburgh, og hans skuespillerkarriere begynte på scenen. Sammen med sin hustru Maude Courtney (1884–1959) hadde han en sang- og danseforestilling som de turnerte med i USA på 1890-tallet. Han gjorde sin første film, The Old Man, i 1931. I filmen Undercover (1943), innspilt under den andre verdenskrig, framstilte han en prest. Hans mest kjente rolle var som straffangen Abel Magwitch i David Leans Great Expectations (1946), basert på en roman av Charles Dickens. Senere begynte han å spille i episke filmer fra Hollywood, blant annet Quo Vadis (1951) hvor han framstilte Apostelen Peter, i Ben-Hur (1959), som fikk flere Oscar, var han Baltazar, en av de tre vise menn, og i The Fall of the Roman Empire (1964) framstilte han en aldrende, klok senator.
Han portretterte også Robert Taylors bitre far i MGMs utgave av Ivanhoe i 1952. I 1962 opptrådte han i en TV-episode av The DuPont Show of the Week (NBC) kalt for «The Ordeal of Dr. Shannon», en tilpasning av A.J. Cronins roman Shannon's Way. Curries siste rolle var som herr Lundie i fjernsynsutgaven fra 1966 av musikalen Brigadoon. En av hans siste framføringer var som en døende mafiaboss i andre del av Vendetta For The Saint (1968) hvor Roger Moore hadde hovedrollen.
Senere i livet ble han en meget respektert antikvitetsforhandler som spesialiserte seg i mynter og kostbart metall. Han hadde lenge var en samler av verkene til sin landsmann Robert Burns.
Finlay Currie var gift med Maude Courtney. De hadde en sønn, George Francis Courtney Currie, født i Melbourne i Australia den 26. september 1906.


== Filmografi ==


== Referanser ==


== Eksterne lenker ==
(en) Finlay Currie på Internet Movie Database 
(sv) Finlay Currie i Svensk Filmdatabas 
(da) Finlay Currie på Filmdatabasen 
(fr) Finlay Currie på Allociné 
(en) Finlay Currie på AllMovie 
(en) Finlay Currie hos The Movie Database
Barbara Hershey

Barbara Hershey, tidligere kjent som Barbara Seagull, (født Barbara Lynn Herzstein 5. februar 1948 i Hollywood i California) er en amerikansk skuespillerinne. Hun har spilt et stort antall roller i både film og fjernsyn. Hershey har jobbet innen de fleste sjangere; alt fra westernfilmer til filmkomedier.
Skuespilleren var 17 år da hun hadde skuespilldebuten sin i 1965, men fikk ikke anerkjennelse blant kritikere før på 1980-tallet. På den tiden ble hun kalt «en av USAs beste skuespillerinner» av dagsavisen Chicago Tribune.Hershey vant Emmy-prisen og en Golden Globe for innsatsen i TV-filmen A Killing in a Small Town (1990). Hun ble også nominert til Golden Globe-priser for beste kvinnelige birolle for rolleskildringene som Maria Magdalena i Martin Scorseses Jesu siste fristelse (1988) og Serena Merle i Portrett av en dame (1996). For sistnevnte film ble hun også nominert til Oscar for beste kvinnelige birolle. I tillegg innehar hun to priser fra filmfestivalen i Cannes for arbeidet sitt i filmene Shy People (1987) og A World Apart (1988).Hun har blitt nominert til British Academy Film Awards («BAFTA-prisen») to ganger; i 1987 for rollen som Lee i Woody Allens filmsuksess Hannah og hennes søstre, og i 2011 for rollen som Erica Sayers i den psykologiske thrilleren Black Swan. I sistnevnte film spilte hun mot Natalie Portman, og hadde rollen som hennes overbeskyttende mor. I et intervju har hun sagt: «Jeg tror [Erica] er en advarsel om hva [Portmans rollefigur] kan bli hvis hun ikke følger drømmen sin.» Bergens Tidende mener Hershey spilte fryktinngytende, mens Filmpolitiet mente i sin anmeldelse at det finnes antydninger til seksuelt misbruk mellom Portman og Hersheys rollefigurer. Hun ble nominert sammen med resten av ensemblet bak Black Swan til en Screen Actors Guild Award i 2010.Barbara Hershey erfarte konflikter mellom privatlivet sitt og filmkarrièren sin da hun fikk et rykte som en «hippie». Da hun var sammen med skuespilleren David Carradine ble hun gravid, og på denne tiden møtte hun mye motgang. Hun fikk det nye artistnavnet Barbara Seagull som hun i ettertid angret på, og privatlivet hennes ble latterliggjort i offentligheten. Det var ikke før hun slo opp med Carradine og byttet artistnavnet sitt tilbake til Hershey at karrièren hennes slo gjennom. På grunn av disse turbulente årene har hun ofte holdt privatlivet sitt for seg selv.


== Filmografi (utvalg) ==

1969 – Last Summer

1972 – Boxcar Bertha

1983 – The Right Stuff

1986 – Hannah og hennes søstre

1988 – Jesu siste fristelse

1988 – A World Apart

1990 – A Killing In A Small Town

1993 – Falling Down

1993 – A Dangerous Woman

1996 – Portrett av en dame

2001 – Lantana

2010 – Black Swan
2010-16 – Once Upon a Time


== Referanser ==


== Eksterne lenker ==
(en) Barbara Hershey på Internet Movie Database 
(sv) Barbara Hershey i Svensk Filmdatabas 
(da) Barbara Hershey på Filmdatabasen 
(da) Barbara Hershey på Scope 
(fr) Barbara Hershey på Allociné 
(en) Barbara Hershey på AllMovie 
(en) Barbara Hershey hos Turner Classic Movies 
(en) Barbara Hershey hos The Movie Database 
(en) Barbara Hershey på Virtual History
Lesley Manville

Lesley Manville (født 12. mars 1956) er en britisk skuespiller kjent fra TV, film og teater. Hun startet karrieren sin som tenåringsskuespiller på TV, før hun utdannet seg innen teater. I 1979 møtte hun regissør Mike Leigh, og har med tiden spilt i flere av hans filmer. Hun har gjennom karrieren sin vekslet mellom roller på TV, på film og i teater.
Hennes første skuespillerjobb var på teateret West End med musikalen "I and Albert" regissert av John Schlesinger. Hun opptrådte også ved Royal Shakespeare Company. Manville hadde hovedrollen i BBC-stykket Grown-Ups fra 1980. Hun dukket senere opp i filmene Secrets & lies, All or Nothing, Another Year og Dance with a Stranger. Manville har også holdt seg aktiv på fjernsyn med roller i TV-seriene The Gentle Touch, Coronation Street, Kavanagh QC, Holding On, Silent Witness, Real Women, The Cazalets og Cranford. 
For sin rolle i filmen All or Nothing ble Manville tildelt utmerkelsen London Critics Circle Award i 2002. Hun er også blitt nominert til den britiske Independent Film Award for beste kvinnelige birolle og European Film Award for beste kvinnelige skuespiller, samt Chicago Film Critics Award for beste kvinnelige hovedrolle. Manville ble også tildelt National Board of Review Award for beste kvinnelige hovedrolle og beste kvinnelige birolle fra San Diego Film Critics Society. I 2010 spilte hun i den britiske dramafilmen Another Year.
Den 18. januar 2011 mottok Manville en BAFTA-nominasjon i kategorien Best Supporting Actor. Manville møtte sin første ektemann, skuespiller Gary Oldman, mens han arbeidet ved Royal Court Theatre. Oldman forlot henne i 1989, tre måneder etter at deres sønn, Alfie, ble født. Hennes andre ekteskap var med Joe Dixon. Manville bor sammen med sin sønn, Alfie, i East Grinstead, West Sussex. I 2013 hadde Manville en rolle i Romeo og Julie, og i 2014 spilte hun i Maleficent med Angelina Jolie og Elle Fanning i hovedrollene. I 2014 hadde hun også en rolle i Mr. Turner, der hun spilte vitenskapskvinnen Mary Somerville.I 2017 hadde hun en rolle i den amerikanske dramafilmen Phantom Thread sammen med Daniel Day-Lewis. Manville ble i 2020 utnevnt til kommandør av Order of the British Empire (CBE) for hennes innsats for teateret og veldedighet. I 2020 hadde hun en mindre rolle i Western-filmen Let Him Go.


== Referanser ==


== Eksterne lenker ==
(en) Lesley Manville på Internet Movie Database 
(sv) Lesley Manville i Svensk Filmdatabas 
(da) Lesley Manville på Filmdatabasen 
(da) Lesley Manville på Scope 
(fr) Lesley Manville på Allociné 
(en) Lesley Manville på AllMovie 
(en) Lesley Manville hos The Movie Database
Tom Hooper

Thomas George Hooper (født 5. oktober 1972) er en britisk film- og TV-regissør. 
Hooper begynte sin karriere som reklameregissør, før han gikk over til fjernsyn der han jobber på serier som Østkantfolk og Kalde føtter. Han filmdebuterte med Red Dust (2004), og fulgte opp med Elizabeth I (2005). Etter TV-filmen Longford (2006) og TV-serien John Adams (2008), regisserte han filmen The Damned United (2009), basert på boken av samme navn av David Peace om Brian Cloughs tid som manager i Leeds United. 
I 2010 regisserte han den kritikerroste filmen Kongens tale, som han vant Oscar for beste regi for.
I 2012 regisserte han musikalfilmen Les Misérables, som ble nominert til åtte Oscar, inkludert beste film.


== Referanser ==


== Eksterne lenker ==
 (en) Tom Hooper – kategori av bilder, video eller lyd på Commons 
(en) Tom Hooper på Internet Movie Database 
(sv) Tom Hooper i Svensk Filmdatabas 
(da) Tom Hooper på Filmdatabasen 
(da) Tom Hooper på Scope 
(fr) Tom Hooper på Allociné 
(en) Tom Hooper på AllMovie 
(en) Tom Hooper hos Turner Classic Movies 
(en) Tom Hooper hos The Movie Database
Jon Harris

Jon Harris (født 11. juni 1967) er en britisk filmregissør, filmklipper og spesialeffektartist.
Harris har klippet Matthew Vaughns spillefilmer Layer Cake (2004), Stardust (2007) og Kick-Ass (2010). Han klippet også Neil Marshalls Nedstigningen (2005), og regidebuterte på oppfølgeren The Descent 2 (2009).
Han ble BAFTA-nominert for beste filmklipp for 127 timer (2010).


== Eksterne lenker ==
(en) Jon Harris på Internet Movie Database 
(sv) Jon Harris i Svensk Filmdatabas 
(da) Jon Harris på Filmdatabasen 
(da) Jon Harris på Scope 
(fr) Jon Harris på Allociné 
(en) Jon Harris på AllMovie 
(en) Jon Harris hos The Movie Database
Andrew Weisblum

Andrew Weisblum er en amerikansk filmklipper og spesialeffektartist.
Han har blant annet jobbet med regissøren Darren Aronofsky på filmene The Fountain (2006), The Wrestler (2009) og Black Swan (2010) (førstnevnte med spesialeffekter, de to sistnevnte med klipp), og regissøren Wes Anderson på filmene The Darjeeling Limited (2007) og Den fantastiske Mikkel Rev (2009).


== Eksterne lenker ==
(en) Andrew Weisblum på Internet Movie Database 
(sv) Andrew Weisblum i Svensk Filmdatabas 
(da) Andrew Weisblum på Filmdatabasen 
(da) Andrew Weisblum på Scope 
(fr) Andrew Weisblum på Allociné 
(en) Andrew Weisblum på AllMovie 
(en) Andrew Weisblum hos The Movie Database
Tariq Anwar

Tarik Anwar (født 21. september 1945) er en indiskfødt britisk filmklipper. Han ble Oscar-nominert for sin jobb på American Beauty (1999), en jobb han også ble belønnet med en BAFTA-pris for.
Anwar er far til skuespilleren Gabrielle Anwar, kjent for rollene sine i The Tudors og Burn Notice.


== Filmografi ==
Oppenheimer (TV miniseries) (1980)
Kongens galskap (1994)
Fatherland (1994)
The Grotesque (1995)
Heksejakten (1996)
Kjærlighetens vinger (1997)
Mannen i mitt liv (1998)
Cousin Bette (1998)
Te med Mussolini (1999)
American Beauty (1999)
I rampelyset (2000)
Greenfingers (2000)
Film (2001)
Alien Love Triangle (2002)
Leo (2002)
Sylvia (2003)
Stage Beauty (2004)
American Crude (2005)
Alpha Male (2006)
The Good Shepherd (2006)
Revolutionary Road  (2008)
The Other Man (2008)
Law Abiding Citizen (2009)
Scorpio Men on Prozac (2010)
Kongens tale (2010)


== Referanser ==


== Eksterne lenker ==
(en) Tariq Anwar på Internet Movie Database 
(sv) Tariq Anwar i Svensk Filmdatabas 
(da) Tariq Anwar på Filmdatabasen 
(da) Tariq Anwar på Scope 
(fr) Tariq Anwar på Allociné 
(en) Tariq Anwar på AllMovie 
(en) Tariq Anwar hos The Movie Database
Hvit vårkveldvikler

Hvit vårkveldvikler  (Epinotia pygmaeana) er en sommerfugl i gruppen av viklere (Tortricidae).


== Utseende ==
En liten til middelsstor (vingespenn 12-14 millimeter), brunspraglete vikler. Hannen har kamformede antenner. Forvingen mangler påfallende tegninger. Bakvingen er snøhvit i de innerste to tredjedelene, mørkbrun i den ytterste tredjedelen. Arten kjennes lett på dette uvanlige trekket – de aller fleste viklere har temmelig ensfargede bakvinger.


== Levevis ==
Larvene lever på gran (Picea spp.) og edelgran (Abies alba). Larven minerer først inne i én enkelt nål, senere spinner den flere nåler sammen. Ved kraftige angrep kan det går ut over trærnes tilvekst. 
De voksne viklerne flyr fra april til juni.


== Utbredelse ==
Arten er utbredt i Europa, bortsett fra de sørligste delene og mesteparten av Øst-Europa. Den finnes også i det nordlige Asia.
I Norge er den funnet langs kysten fra svenskegrensen til Rogaland.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekten Epinotia Hübner, 1825
hvit vårkveldvikler, Epinotia pygmaeana (Hübner, 1799)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Epinotia pygmaeana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) hvit vårkveldvikler i Global Biodiversity Information Facility 
(no) hvit vårkveldvikler hos Artsdatabanken 
(sv) hvit vårkveldvikler hos Dyntaxa 
(en) hvit vårkveldvikler hos Fauna Europaea 
(en) hvit vårkveldvikler hos NCBI 
(en) Kategori:Epinotia pygmaeana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.